**ILTAKOULU RY**

**PÖYTÄKIRJA**

**HALLITUKSEN KOKOUS 2/2015**

**Paikka: LS A06**

**Aika: torstai 22.1. klo 18.00**

Paikalla:

Mikko Lampo, puheenjohtaja

Maria Lavonen, sihteeri

Milla Toivanen

Merita Töttölä

Ville Tynkkynen

Sara Österberg

Jutta Laiho

Vera Järvenreuna

Johanna Vierinkari

Netta Mäkisalo

Matleena Moisio

Jari Mäkäläinen

Samuli Volanen

Markus Rahja

1. Kokouksen avaaminen

Kokous avataan ajassa 18.02.

1. Kokouksen laillisuus ja päätösvaltaisuus

Kokous todetaan lailliseksi ja päätösvaltaiseksi.

1. Kokouksen pöytäkirjantarkastajien valinta

Pöytäkirjantarkastajiksi valitaan Mikko Lampo ja Matleena Moisio.

1. Kokouksen esityslistan hyväksyminen

Siirretään kohtaan *18 koulutuspolitiikka* Valoa pimeyteen –tiedetapahtuma kohdasta 9c. Lisäksi kohtaan *20 muut esille tulevat asiat* siirretään Tamyn työelämän kontaktipäivä 27.1., Akavan puheenjohtaja-sitsit 12.2.

sekä Tampere Peace Perspectives 13.2. kohdista 9a, 9d ja 9e. Lisätään kohdaksi 15 *Ainejärjestötila ja tutorointi.*

Esityslista hyväksytään.

1. Ilmoitusasiat ja posti

VOO ry:ltä on tullut kutsukortti helmikuussa pidettäviin vuosijuhliin.

1. Talous
   1. taloustilanne

Taloustilanne on tällä hetkellä 7325,51€. Valmennuskurssin ennakkomaksun on maksanut tähän mennessä 5 henkilöä.

* 1. laskut ja korvaukset

Taloudenhoitaja Ville Tynkkynen on listannut laskut ja kulukorvaukset seuraavasti:

Maksetut laskut ja kulukorvaukset:

ETT Liikenne Oy, HVK-kuljetukset, 145€  
Sanni Lehtinen, HVK ruuat, 55€

Laskut:

Amos-klubi, Tilan vuokra sitsejä varten, Tampereen lääketieteen kandidaattiseura. 320€, Hyväksytään.

Pamoja-sopimus on hyväksytty, 300€.

Kulukorvaukset:

Mikko Lampo, Patentti- ja rekisterihallntoon ilmoitetut nimenkirjoitusoikeudet. 20€. Hyväksytään.

Netta Mäkisalo, valmennuskurssin julisteet. 35€. Hyväksytään.

1. Vuoden 2014 toimintakertomus ja tilinpäätös

Vuoden 2014 tilinpäätös tulee jokaisen hallituksen jäsenen allekirjoitettavaksi mahdollisimman pian. Toimintakertomusta ja tilinpäätöstä verrataan vuoden 2014 alussa tehtyyn suunnitelmaan. Ville Tynkkynen painottaa tarkkuutta käteiskassan käytön kanssa. Vuoden 2014 toimintakertomus ja tilinpäätös hyväksytään.

1. Avustushakemukset
   1. Tamyn toiminta-avustushakemus

Sanni Lehtinen on työstänyt toiminta-avustushakemusta, jonka deadline on 27.2. Mikko Lampo jatkaa avustushakemuksen hoitamista Sannin lähdettyä vaihtoon.

* 1. Yhteiskunta-alan korkeakoulutetut ry:n avustushakemus

Markus Rahja kertoo, että hakemus on lähetetty. Avustusta on haettu 500€. Toteutettaviksi kaavaillaan nettisivumainosta, haalarimainosta sekä vuosijuhlasponsoreita. Mainontaa laitetaan myös vuosijuhlakutsuihin. Suunnitteilla on photobooth, jonka taustalle laitetaan esille mahdollisia sponsoreita. Asiasta tiedotetaan hallitukselle lisää helmikuun aikana.

1. Menneet tapahtumat
   1. HVK 10.-11.1.

Vanhan ja uuden hallituksen vaihtokonferenssi järjestettiin Säkylän suunnalla Jutta Laihon mökillä. Paikalla oli 22 henkilöä. Vaihtokonferenssissa käsiteltiin opiskelijoille tehtyä toimintakyselyä vuodelta 2014. HVK meni hyvin.

* 1. IK-aktiivitapaaminen 13.1.

Järjestettiin TOAS Ilmarilla. Paikalla oli 14 henkilöä. Edustettuina olivat Iltakoulu, Tamy, SYY Tampere, JKY sekä TAYK. Tapaamisessa keskusteltiin koulutuspolitiikasta, varainhankinnasta sekä työ-ja alumnitoiminnasta.

* 1. Avaussauna 20.1.

Paikalla oli 32 henkilöä. Järjestettiin TAMKOn saunalla. Ohjelmassa arvausleikkejä sekä legendaarinen tuolileikki sekä hedelmäsalaatti. Tarjolla oli pizzaa, popparia ja kakkua.

1. Tulevat tapahtumat
   1. Sitsit 29.1.

Sitsien järjestelyt ovat täydessä vauhdissa. Ilmoittautuneita on tähän mennessä 51 henkilöä.

* 1. Suuri Järjestöpamaus 30.1. & AMUT-tapahtuma

Ilmoittautuminen umpeutuu 22.1. Mikko Lampo kehottaa hallitusta osallistumaan AMUT-tapahtumaan.

* 1. SYY Tampereen ainejärjestötapaaminen 4.2. TOAS Markuksentori klo 17.30

Mikko Lampo suosittelee, että kopo-vastaava sekä työelämävastaava osallistuvat tapaamiseen.

* 1. Akateemisen kyykän MM-kisat 14.2. ja kyykkäharjoitukset 9.1.

Liikuntavastaava Matleena Moisio kertoo, että MM-kisoihin lähdetään aamulla. Kisojen jälkeen luvassa omakustanteista ruokailua ja illalla jatkot.

* 1. VOO ry:n vuosijuhlat Helsingissä 21.2.

Kulttuurivastaava Vera Järvenreuna sekä tapahtumavastaava Aino Kattilakoski ovat ilmoittautuneet mukaan. Matkojen lisäksi illalliskortista tulee maksaa puolet omakustanteisesti.

* 1. Hankipallo yhteistyössä Interaktion kanssa

Tapahtumasta tulee lisää infoa myöhemmin. Ajankohdaksi kaavaillaan maaliskuun alkua. Hankipallon jälkeisen saunan varaavat bileneidit.

* 1. JKK:n eduskuntavaalipaneeli 18.3.2015

Paikassa A1 klo 16.00-19.00. Paikalle saapuvat ehdokkaat ja sisältö tarkentuvat myöhemmin. Iltakoulusta mukana suunnittelussa Mikko Lampo ja varalla Jari Mäkäläinen.

* 1. Muut tulevat tapahtumat

Verenluovutustapahtumaa ei ole suunnitteilla, mutta jäsenistöä on muistutettu käynnissä olevasta kampanjasta. Interaktio on ehdottanut tapahtumaan liittyvää yhteistä hyvinvointitilaisuutta tai palkinnonjakoa. Ehdotetaan, että yhteinen tapahtuma liitetään Hankipallotapahtumaan. Asiasta päätetään myöhemmin.

Iltakoulun avantouintitapahtuma on suunnitteilla.

Yhteissitsit Patinan kanssa helmikuussa on suunnitteilla.

1. Tiedotus
   1. kotisivut

23.1. mennessä hallituksen esittelyt lähetetään tiedotusvastaavalle. Vuoden 2015 hallituksen esittely kootaan Iltakoulun nettisivuille. Valokuvaus järjestetään helmikuun alussa, jolloin Petra Kantola palaa vaihdosta. Kuvaajaksi on alustavasti lupautunut Katariina Malkamäki.

Keskustelua käydään Iltakoulun logon päivittämisestä parempilaatuiseksi. Markus Rahja hoitaa asiaa. Myös valmennuskurssin banneria kehitetään.

* 1. sosiaalinen media

Instagram-tilin luominen saa kannatusta. Tiedotusvastaava Samuli Volanen luo lähipäivinä tilin, johon kaikilla hallituslaisilla on käyttöoikeudet. Tavoite luoda näkyvyyttä Iltakoululle, sekä mm. mainostaa valmennuskurssia.

* 1. LinkedIn

Työelämä- ja alumnivastaava Jari Mäkäläinen ottaa asian hoitaakseen. LinkedIn:in kautta yritetään tavoittaa Iltakoulun alumneja.

* 1. ilmoitustaulu

Sijaitsee päätalossa, alakuppilan läheisyydessä käytävän varrella. Tiedotusvastaava Samuli Volanen päivittää taulua tarvittaessa. Valmennuskurssin mainosjuliste sekä hallituksen kuva tulossa esille.

* 1. ATK-Myrrysmies

Toimii Iltakoulun nettisivujen ATK-tukena. Auttaa huollossa ja ylläpidossa. Yhteistyösopimuksesta on ollut puhetta 22.1. Yhteistyötä päätetään jatkaa ja sopimus luodaan vielä erikseen myöhemmin.

1. Varainhankinta
   1. varainhankintatoimikunta

Toiminta on käynnissä. Ensimmäinen kokous on viikolla 5. Koossa on alustavasti 4 henkilöä. Markus Rahja ehdottaa 5-6 tehokkaan hengen ryhmää. Toimintasuunnitelmaan kuuluu kokouksia, vastuualueiden jakoa sekä yhteistyökumppaneiden kartoittamista ja yhteydenottoa.

* 1. haalarimerkit

HVK:ssa oli puhetta uusista haalarimerkeistä. Markus Rahja ehdottaa Iltakoulun sisäistä haalarimerkkien suunnittelukilpailun järjestämistä, joka olisi varainhankintatoimikunnan toteuttama. Haalarimerkkien myynti tapahtuisi Iltakoulun tapahtumissa. Päätetään järjestää haalarimerkkien suunnittelukilpailu.

* 1. muu varainhankinta

Dorista lähestytty sopimuksen merkeissä. Vastausta odotellaan vielä. Yhteistyökumppaneita tullaan kilpailuttamaan. Potentiaalisista yhteistyökumppaneista käydään keskustelua. Varainhankintavastaava Markus Rahja tutustuu eri vaihtoehtoihin ensi kokoukseen mennessä.

Keskustelua käydään Iltakoulun yhteistyökumppaneiden puolueettomuuden tärkeydestä Iltakoulun ollessa poliittisesti sitoutumaton.

Markus Rahja painottaa potentiaalisten sponsoreiden hankkimisesta vuosijuhlille. Mikko Lampo ehdottaa, että tietyn sponsorisumman hankkijalle annettaisiin ilmainen lippu vuosijuhlille. Äänestetään vaihtoehdoista 300, 400 ja 500. Päätetään rajaksi 400 euroa tai enemmän. Hyväksytään.

1. Vuosijuhlat

Vuosijuhlien sekä silliksen tapahtumapaikka on päätettävä ennen helmikuun loppua. Seuraavan kuukauden aikana tapahtumavastaavat Milla Toivanen ja Aino Kattilakoski, puheenjohtaja Mikko Lampo sekä varainhankintavastaava Markus Rahja ottavat selvää eri vaihtoehdoista.

1. Kulttuuri

Kulttuurivastaava Vera Järvenreuna kertoo perinnetyöryhmän sekä historiikkiryhmän kokoontuneen tällä viikolla. Iltakoulun kantolipusta ja designista keskustellaan. Esitys hallitukselle tulee myöhemmin. Molemmat työryhmät jatkavat toimintaansa kevään aikana. Kantolipun ja historiikin suunnitellaan molempien valmistuvan vuosijuhliin.

1. Ainejärjestötila ja tutorointi

Aj-tilavastaava Merita Töttölä toteaa aj-tilan päivystyksen lähteneen hyvin käyntiin. Vapaaehtoisia päivystäjiä on ilmoittautunut 5 henkilöä. Päivystysvuoroja tulee jokaiselle hallituksen jäsenelle noin kerran kuussa. Markus Rahja ehdottaa päivystyskirjan käyttöönottoa, johon merkitään selvästi päivystysvuorojen ja -vastaavien mahdolliset vaihtumiset eli tilan vastuunsiirrot henkilöltä toiselle. Aj-tilavastaava Merita Töttölä luo kokeilun. Vera Järvenreuna ehdottaa lisää kahvikuppeja tuotavaksi aj-tilaan. Merita Töttölä laittaa aiheesta Iltakoulu\_jutut –sähköpostilistalle viestiä ja pyytää kuppilahjoituksia.

Haku tutoriksi on tulossa helmikuun puolenvälin tienoilla.

1. Valmennuskurssi

Valmennuskurssityöryhmä kokousti 22.1. Mainosjulisteita on saapunut yhteensä 40 kpl. Ilmoittautuneille on lähetetty lasku valmennuskurssin varausmaksusta, tähän mennessä 5 henkilöä on sen maksanut. Iltakoululaiset vievät valmennuskurssin mainosjulisteita kotilukioihinsa sekä Tampereen alueelle. Suunnitteilla on mainostaa kurssia Facebookin kautta maaliskuun aikana. Markus Rahja ehdottaa keskittymistä myös materiaalipaketin mainostamiseen. Netta Mäkisalo kertoo opettajahakemuksia saapuneen 3 kpl. Haastattelut toteutetaan viikolla 7.

1. Ekskursio

Ekskursiotyöryhmästä on paikalla Netta Mäkisalo ja Johanna Vierinkari. Mikko Lampo sekä Jari Mäkäläinen ovat mukana ekskursioiden suunnittelussa. Kotimaan ja/tai ulkomaan ekskun järjestäminen tapahtuu syksyllä. Kevääksi kaavaillaan pienempää kotimaan ekskua, joka toteutuisi Tampereen alueella. Johanna Vierinkari ehdottaa ulkomaan ekskun kohteeksi esimerkiksi Brysseliä. Keskustellaan mahdollisten sponsoreiden hankinnasta. Ekskursiotyöryhmä kokoontuu pian ja päättää kevään ekskursion kohteesta.

1. Koulutuspolitiikka

17.1. järjestettiin Valoa pimeyteen –tiedetapahtuma. Tampere3 -prosessiin liittyvässä paneelissa oli paikalla muutamia Iltakoululaisia. Paneelissa kerrottiin T3:n edistymisestä, josta kootaan artikkeli seuraavaan Anti-lehteen. Yliopiston Intrassa on paljon T3:een liittyvää infoa. Petra Kantola on Tamyn kopovaliokunnassa vuonna 2015. Pääainepohjaisen tutkinto-ohjelman loppumisesta järjestetään vanhemmille opiskelijoille infotilaisuus helmikuussa.

1. Kehitysyhteistyö

Pamoja -projektin sopimus on allekirjoitettu. Sopimus on lähetetty hallitukselle sähköpostiin. Ville Tynkkynen hoitaa maksun. Uuden sopimuksen mukaan Iltakoulun lahjoitus kohdennetaan uusien patjojen hankkimiseen. Kv-vastaava Sara Österberg tiedottaa asian etenemisestä lisää myöhemmin.

1. Muut esille tulevat asiat

Muita tulevia tapahtumia: Tulossa on Tamyn työelämän kontaktipäivä 27.1., JKY Hallitussitsit 10.2. sekä Akavan puheenjohtaja-sitsit 12.2. Helmikuun 13. päivänä on Tampere Peace Perspectives. Tähän rauhan- ja konfliktintutkimuksen opiskelijakonferenssiin toivotaan kv-politiikan opiskelijoita mukaan. Maanantaina tulee muistutusviesti, jotta iltakoululaisia saataisiin mukaan tapahtumaan. Konferenssista ei aiheudu kuluja Iltakoululle.

1. Seuraavan kokouksen ajankohta

Mikko Lampo kaavailee ajankohdaksi viikkoa 6 tai 7. Tarkemmasta ajankohdasta päätetään Doodlessa.

1. Kokouksen päättäminen

Kokous päätetään ajassa 19.46.